text: Kender intet til hash-lager i Sdr. Bjert
  07 maj 2013 kl. 13.16
  Retssag i Kolding mod ældre rocker, som erklærer sig helt uskyldig.
  Rocker'en er 47 år og medlem af Bandidos. Han er tiltalt for at have 20 kilo hash og 270 gram amfetamin. Han havde sin daglige gang i en villa på Vesterløkke i Sdr. Bjert. ved en ransagning fandt politiet et større parti hash.
  Der blev også fundet et halvautomatisk haglgevær, en pistol og en del skarpe patroner, og derfor er manden også tiltalt for overtrædelse af våbenloven.
  Bandidos-rockeren har været varetægtsfængslet siden december. Han siger, han ikke har gjort noget ulovligt.
  